**Projekt Istraživanje u poduzeću Spačva d.d. u svrhu razvoja inovativnih masivnih vrata od slavonske hrastovine**

**Osnovni podaci o projektu**

**Naziv projekta:** Istraživanje u poduzeću Spačva d.d. u svrhu razvoja inovativnih masivnih vrata od slavonske hrastovine

**Nositelj:** Drvna industrija Spačva dioničko društvo

**Ukupna vrijednost: 45.787.603,92**

**Financiranje: iz Europskih strukturnih i investicijskih fondova u iznosu od 20.719.724,42**

**Voditelj projekta:** Prof. dr.sc. Dražen Slišković (na FERITU)

**Članovi projektnog tima**: Prof. dr.sc. Dražen Slišković, doc.dr.sc. Tomislav Keser, izv.prof.dr.sc Josip Job, **Trajanje projekta:** 16.07.2018. - 16.07.2022.

**Cilj projekta:**

Predmet ovog projekta je istraživanje sirovine i proizvodnje u poduzeću Spačva d.d., u suradnji sa Šumarskim fakultetom u Zagrebu i Fakultetom elektrotehnike, računarstva i informacijskih tehnologija u Osijeku, kako bi se smanjili različiti nepoželjni utjecaji koji se javljaju pri preradi drva i proizvodnji gotovih proizvoda, a u svrhu razvoja nove generacije hrastovih vrata sa značajno poboljšanim funkcionalnostima. Opći cilj projekta je doprinos tvrtke Spačva d.d. povećanju konkurentnosti i jačanju tržišne pozicije domaćeg poduzetništva razvojem novih i značajno poboljšanih proizvoda kroz povećanje ulaganja u istraživanje, razvoj i inovacije u okviru tematskog prioritetnog područja. Cilj je i doprinos jačanju kapaciteta na nacionalnoj razini za istraživanje, razvoj i inovacije kroz poboljšanje i intenziviranje suradnje s institucijama za istraživanje i razvoj, kao i doprinos gospodarskom rastu, konkurentnosti i jačanju izvrsnosti drvno-prerađivačkog sektora.

**Specifični ciljevi projekta:**

Povećanje istraživačkih aktivnosti tvrtke Spačva d.d. s ciljem razvoja inovativnog i tehnološki značajno poboljšanog proizvoda – inovativnih hrastovih vrata značajno poboljšane funkcionalnosti; povećanje konkurentnosti i jačanje tržišne pozicije tvrtke Spačva d.d. razvojem inovativnih i značajno poboljšanih masivnih hrastovih vrata pomoću ulaganja u istraživanje, razvoj i inovacije; jačanje kapaciteta poduzeća Spačva d.d. za istraživanje, razvoj i inovacije kroz poboljšanje i intenziviranje suradnje s institucijama za istraživanje i razvoj; povećanje broja novozaposlenih u poduzeću Spačva d.d. te posljedično doprinos lokalnoj zajednici u nastojanjima za smanjenjem nezaposlenosti. Suradnjom sa znanstveno-istraživačkim institucijama stvara se dugoročna platforma za komunikaciju i razmjenu iskustava u području vještina potrebnih na tržištu rada te usavršavanja i osposobljavanja studenata na praktičnom poligonu, što će u budućnosti osigurati kvalitetne stručnjake koji će dalje raditi na rastu i razvoju poduzeća. Projekt će stvoriti platformu za učinkovitu suradnju između poslovnog sektora i znanstveno-istraživačkih institucija, otvoriti mogućnost sustavne analize tehnoloških rješenja za preradu visokovrijedne sirovine slavonske hrastovine i prilagodbu novim spoznajama i vještinama dobivenim provedbom istraživanja. Omogućit će sustavnu bazu za prikupljanje podataka i provedbu mjerenja na temelju kojih će se ostvariti značajne publikacije za znanstvene organizacije koje sudjeluju kao partneri na projektu. Ovim ulaganjem će se ojačati i istraživačko-razvojni kapaciteti poduzeća te će se uspostaviti i učvrstiti tješnja suradnja sa znanstvenoistraživačkim organizacijama, kako bi se i dalje nastavio proces prijenosa know-how te kako bi se postavili čvrsti temelji za daljnja istraživačko –razvojna ulaganja.